ફોર્ટનું ફાયર-સ્ટેશન એસ. એ. બ્રેલવી માર્ગ પર આવેલુ છે, જે હોર્નિમન સર્કલનો એક ભાગ છે. ફાયર-સ્ટેશનની સામે સુધરાઈ દ્વારા સંચાલિત એક પે ઍન્ડ પાર્ક સુવિધા છે, જેનું સંચાલન ખાનગી કૉન્ટ્રૅક્ટરો કરે છે. એમાં સુધરાઈના દરો કરતાં વધુ નાણાં લેવામાં આવે છે, એટલું જ નહીં પરંતુ વાહનોને ડબલ અને ટ્રિપલ પાર્કિંગ કરવા દેવામાં આવે છે. આશ્ચર્યજનક બાબત એ છે કે અત્યાર પર્યંત ફાયર-બ્રિગેડે આ વિશે સુધરાઈ અથવા ટ્રાફિક-પોલીસને સત્તાવાર ફરિયાદ કરી નથી. દર વખતે તાકીદની પરિસ્થિતિમાં ફાયર-બ્રિગેડના અધિકારીઓ ટ્રાફિક કન્ટ્રોલ રૂમને સંપર્ક કરે છે ત્યારે ટ્રાફિક કૉન્સ્ટેબલો આવી વાહનો ખસેડે છે. ખાનગી કૉન્ટ્રૅક્ટર બોરાડે છેલ્લાં ૨૫ વષોર્થી અહીનું કામ સંભાળે છે, પરંતુ તેની પાસે આઇડેન્ટિટી કાર્ડ, રસીદ કે તેના સુધરાઈ સાથેના કરારની કૉપી પણ નથી. સ્થાનિક રહેવાસીઓએ મે-૨૦૧૨માં ટ્રાફિક વિભાગના જૉઇન્ટ કમિશનરને આ વિશે પત્ર લખ્યો હતો, પરતું આ વિશે કોઈ પગલાં લેવામાં આવ્યાં નથી.